Тәслимә Фәйзуллина

**Тәслимә Фәйзуллина**, Тәслимә Хәләф кызы Фәйзуллина (*кыз фамилиясе* **Мөхетдинова**, *[[1953 ел]]ның [[17 июль|17 июле]], [[ССРБ]], [[РСФСР]], [[БАССР]], [[Бишбүләк районы]], [[Дүсән]] — [[2018 ел]]ның [[13 октябрь|13 октябре]], [[РФ]], [[ТР]], [[Казан]]*) — драма актрисасы, педагог, Татарстанның халык артисты (*[[2008 ел|2008]]*), Салават драма (*[[1972 ел|1972]]-[[1977 ел]]ларда*), Республика күчмә (*[[1977 ел|1977]]-[[1988 ел]]ларда*), Кәрим Тинчурин исемендәге (*[[1988 ел|1988]]-[[2018 ел]]ларда*) театрларда уйнаган актриса, Казан дәүләт мәдәният һәм сәнгать институты һәм Казан театр училищесы укытучысы.

## Тәрҗемәи хәле
1953 елның 17 июлендә Башкортстан АССР Бишбүләк районы Дүсән авылында туган. Туган авылында сигезьеллык мәктәпне, Уфа сәнгать училищесын (*[[1972 ел|1972]]*), Казан дәүләт мәдәният һәм сәнгать университетын (*хәзер [[Казан мәдәният институты|институт]], [[1997 ел|1997]]*) тәмамлаган. 1972 елда Салават драма театрына кабул ителә, анда 5 ел эшли. 1975 елда Кришна Чандра әсәре буенча куелган «Бер кыз һәм мең гашыйк» спектаклендә башкарган роле «республикада иң яхшы хатын-кыз роле» дип табыла, актриса Алманиягә бушлай путевка белән бүләкләнә . 1977 елда Казанга күчеп килә һәм 2018 елга кадәр Кәрим Тинчурин исемендәге Татар дәүләт драма һәм комедия театрында (*[[1988 ел]]га кадәр [[Республика татар күчмә театры|Республика күчмә театры]]*) хезмәт итә. Театрда эшләве белән беррәттән, Казан дәүләт мәдәният һәм сәнгать институтында (*[[Рәшит Заһидуллин]] белән берлектә*), Казан театр училищесындә (*[[Илдар Хәйруллин]] белән бергә*) татар драма курсы студентларын актерлык осталыгы фәненнән укыта.

## Иҗаты
Театрда 46 елдан артык иҗат итү дәверендә уйнаган 70 тән артык ролен зур осталык белән тамашачыга җиткерә белде. Аның уенына табигыйлек, тормышчанлык, образны нечкә тоемлау хас иде.

#### Репертуары
##### Тинчурин театрында
* *Бернарда Альба* —  Ф. Г. Лорка «Бернарда Альба йорты» 
* *Галиябану* — Туфан Миңнуллин «Саташу»
* *Флюра* — И. Грекова «Тол хатыннар көймәсе»
* *Бикә* — Наил Гаетбай «Әстәгьфирулла»
* *Убыр* — Нәбирә Гыйматдинова «Сихерче» 
* *Рабига* — Нәбирә Гыйматдинова «Бер тамчы ярату» 
* *Тәслимә* — Сәет Шәкүров «Сөяркә»
* *Фәридә* — Назыйм Хикмәт «Урланган мәхәббәт» 
* *Ләлә* — Илдар Юзеев «Гашыйклар тавы»
* *Гөлсем* — Шәриф Хөсәенов «Әниемнең ак күлмәге»
* *Гөлчирә* — Таҗи Гыйззәт «Ташкыннар»
* *Сәрби* — Фәтхи Бурнаш «Яшь йөрәкләр»
* *Рәхилә* — Хәй Вахит «Беренче мәхәббәт» һ. б
 
#### Әдәби иҗат
Артистлык хезмәтеннән тыш, әдәби иҗат белән дә шөгыльләнә: җырларга сүзләр яза, пьесалар тәрҗемә итә — «Канлы туй» (), «Тормышка ашмаган хыяллар» (, Ф. Г. Лорка), «Гильдерландта күренеш» () Ю. Волков, романнарның инсценировкаларын яза — «Сихерче», «Бер тамчы ярату», «Күбәләк» (Нәбирә Гыйматдинова).

## Бүләкләре, мактаулы исемнәре
* 1975 — «Республикада иң яхшы хатын-кыз роле» — *[[Салават драма театры]]ның «Бер кыз һәм мең гашыйк» спектаклендә башкарган роле өчен*
* 1991 — ТАССР атказанган артисты  
* 2004 — «Яңа татар пьесасы» конкурсында «Иң яхшы инсценировка» номинациясендә беренче премия 
* 2008 — Татарстанның халык артисты

2018 елның 13 октябрендә 66 нчы яшендә Казанда вафат. Казанның Самосырово бистәсендәге Мәрҗани мәчете карамагындагы мөселман зиратына җирләнә. 2020 елның 17 июлендә каберенә таш куелды . 
## Гаилә хәле
Ире (? елга кадәр) — шагыйрь Рөстәм Фәйзуллин (*[[Рөстәм Акъегет]]*, 1951—2020). Уллары Булат, компьютер белгече, программист.

## Искәрмәләр

## Сылтамалар

*  Тәслимә Фәйзуллина. Тинчурин театры сайты
*  Тирән кайгы. Камал театры сайты

## Шулай ук карагыз
* Гөлназ Йосыпова

Төркем:Әлифба буенча актрисалар
Төркем:Татар артистлары
Төркем:Башкортстан артистлары
Төркем:Татарстан артистлары
Төркем:Тинчурин театры актерлары
Төркем:Татарстанның халык артистлары
Төркем:Вуз укытучылары
Төркем:Уфа сәнгать училищесын тәмамлаучылар
Төркем:Казан дәүләт мәдәният һәм сәнгать университетын тәмамлаучылар
Төркем:Казанның мөселман зиратында җирләнгән шәхесләр